POŻIZZJONI TAL-KUNSILL (UE) Nru 3/2010 FL-EWWEL QARI

bil-ħsieb tal-adozzjoni ta' Regolament tal-Parlament Ewropew u tal-Kunsill li jistabbilixxi l-obbligi tal-operaturi li jqiegħdu fis-suq injam u prodotti tal-injam

Adottata mill-Kunsill fl-1 ta' Marzu 2010

(Test b’relevanza għaż-ŻEE)

2010/C 114 E/02

IL-PARLAMENT EWROPEW U L-KUNSILL TAL-UNJONI EWROPEA,

Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikolu 192(1) tiegħu,

Wara li kkunsidraw il-proposta mill-Kummissjoni Ewropea,

Wara li kkunsidraw l-opinjoni tal-Kumitat Ekonomiku u Soċjali Ewropew (1),

Wara li kkunsidraw l-opinjoni tal-Kumitat tar-Reġjuni (2),

Waqt li jaġixxu skont il-proċedura leġislattiva ordinarja (3),

Billi

Għandu jittieħed ukoll kont tal-fatt li l-Konvenzjoni dwar il-Kummerċ Internazzjonali tal-Ispeċijiet ta' Fawna u Flora Selvaġġi fil-Periklu (CITES) titlob mill-partijiet għall-Konvenzjoni sabiex jagħtu biss permess CITES għall-esportazzjoni meta speċi li tkun elenkata fis-CITES tkun ġiet maħsuda, inter alia, f'konformità mal-leġislazzjoni nazzjonali fil-pajjiż tal-esportazzjoni. Għalhekk, l-injam tal-ispeċijiet elenkati fl-Annessi A, B jew C għar-Regolament tal-Kunsill (KE) Nru 338/97 tad-9 ta' Diċembru 1996 dwar il-protezzjoni ta' speċi ta' fawna u flora selvaġġi billi jkun regolat il-kummerċ fihom (5) għandu jkun ikkunsidrat bħala legalment maħsud sakemm dan jikkonforma ma' dak ir-Regolament u ma’ kwalunkwe dispożizzjoni implimentattiva.

ADOTTAW DAN IR-REGOLAMENT:

Artikolu 1

Suġġett

Dan ir-Regolament jistabbilixxi l-obbligi tal-operaturi li jqiegħdu injam u prodotti tal-injam għall-ewwel darba fis-suq intern, sabiex jiġi minimizzat ir-riskju ta' tqegħid fis-suq ta' injam u prodotti tal-injam ġejjin minn dan l-injam li ġie maħsud b'mod illegali.

Artikolu 2

Definizzjonijiet

Għall-finijiet ta’ dan ir-Regolament, għandhom japplikaw id-definizzjonijiet li ġejjin:

(c)

Artikolu 3

Status tal-injam u tal-prodotti tal-injam koperti mill-FLEGT u s-CITES

L-injam imqiegħed fil-prodotti tal-injam elenkati fl-Annessi II u III għar-Regolament (KE) Nru 2173/2005 li joriġinaw f'pajjiżi sħab elenkati fl-Anness I tar-Regolament (KE) Nru 2173/2005 u li jikkonformaw ma' dak ir-Regolament u d-dispożizzjonijiet implimentattivi tiegħu għandhom jitqiesu li ġew maħsuda b'mod legali għall-finijiet ta' dan ir-Regolament.

L-injam tal-ispeċi elenkati fl-Annessi A, B jew C għar-Regolament (KE) Nru 338/97 u li jikkonforma ma' dak ir-Regolament u mad-dispożizzjonijiet implimentattivi tiegħu għandu jitqies bħala legalment maħsud għall-finijiet ta' dan ir-Regolament.

Artikolu 4

Obbligi tal-operaturi

1. L-operaturi għandhom jeżerċitaw id-diliġenza dovuta biex jimminimizzaw ir-riskju li jitqiegħdu fis-suq injam li ġie maħsud b'mod illegali jew il-prodotti tal-injam li ġejjin minn dan l-injam. Għal dak il-għan, huma għandhom jużaw qafas ta' proċeduri u miżuri, minn issa 'l quddiem imsejħa “sistema ta' diliġenza dovuta” kif dispost fl-Artikolu 5.

2. Kull operatur għandu jżomm u jevalwa regolarment is-sistema ta' diliġenza dovuta li juża, ħlief jekk l-operatur juża sistema ta' diliġenza dovuta stabbilita minn organizzazzjoni ta' monitoraġġ imsemmija fl-Artikolu 7.

Artikolu 5

Sistemi ta' diliġenza dovuta

1. Is-sistema ta' diliġenza dovuta msemmija fl-Artikolu 4(1) għandha tinkludi l-elementi li ġejjin:

(c)

2. Ir-regoli dettaljati meħtieġa biex tiġi żgurata l-implimentazzjoni uniformi tal-paragrafu 1, ħlief fir-rigward ta' aktar kriterji ta' stima tar-riskju msemmijin fit-tieni subparagrafu tal-punt (b) tal-paragrafu 1 ta’ dan l-Artikolu, għandhom jiġu adottati f'konformità mal-proċedura regolatorja msemmija fl-Artikolu 16(2). Dawk ir-regoli għandhom jiġu adottati sa … (9).

3. Sabiex jittieħed kont tal-iżviluppi tas-suq u l-esperjenza miksuba fl-implimentazzjoni ta' dan ir-Regolament, b'mod partikolari kif identifikati permezz tar-rappurtar imsemmi fl-Artikolu 18(3), il-Kummissjoni tista' tadotta atti delegati f'konformità mal-Artikolu 290 tat-TFUE rigward kriterji rilevanti oħrajn ta' stima tar-riskju li jistgħu jkunu meħtieġa biex jiġu ssupplimentati dawk imsemmijin fit-tieni paragrafu tal-punt (b) tal-paragrafu 1 ta’ dan l-Artikolu. Fl-adozzjoni ta' dawn l-atti delegati, il-Kummissjoni għandha taġixxi f'konformità mad-dispożizzjonijiet rilevanti ta' dan ir-Regolament.

Għall-atti delegati msemmijin f'dan il-paragrafu għandhom japplikaw il-proċeduri stabbiliti fl-Artikoli 13, 14 u 15.

Artikolu 6

Awtoritajiet kompetenti

1. Kull Stat Membru għandu jaħtar l-awtorità jew l-awtoritajiet kompetenti responsabbli għall-applikazzjoni ta' dan ir-Regolament.

L-Istati Membri għandhom jgħarrfu lill-Kummissjoni bl-ismijiet u l-indirizzi tal-awtoritajiet kompetenti sa … (10). L-Istati Membri għandhom jinformaw lill-Kummissjoni dwar kwalunkwe bidla fl-ismijiet jew l-indirizzi tal-awtoritajiet kompetenti.

2. Il-Kummissjoni għandha tqiegħed għad-disponibilità tal-pubbliku, inkluż fuq l-Internet, lista tal-awtoritajiet kompetenti. Il-lista għandha tiġi aġġornata regolarment.

Artikolu 7

Organizzazzjonijiet ta' monitoraġġ

1. Organizzazzjoni ta' monitoraġġ għandha teżerċita l-funzjonijiet li ġejjin:

(c)

2. Organizzazzjoni tista' tapplika biex tiġi tikonoxxuta bħala organizzazzjoni ta' monitoraġġ, jekk tikkonforma mar-rekwiżiti li ġejjin:

(c)

3. Applikant li jissodisfa r-rekwiżiti msemmijin fil-paragrafu 2 għandu jkun rikonoxxut bħala organizzazzjoni ta' monitoraġġ, f'wieħed mill-modi li ġejjin:

4. L-awtoritajiet kompetenti għandhom iwettqu kontrolli f'intervalli regolari biex jivverifikaw li l-organizzazzjonijiet ta' monitoraġġ li joperaw fil-ġurisdizzjoni tal-awtoritajiet kompetenti jkomplu jissodisfaw il-funzjonijiet stabbiliti fil-paragrafu 1 u jikkonformaw mar-rekwiżiti stabbiliti fil-paragrafu 2.

5. Jekk awtorità kompetenti tiddetermina li organizzazzjoni ta' monitoraġġ li ġiet rikonoxxuta mill-Kummissjoni jew ma għadhiex twettaq il-funzjonijiet stipulati fil-paragrafu 1 jew ma għadhiex tikkonforma mar-rekwiżiti stipulati fil-paragrafu 2, hija għandha tgħarraf lill-Kummissjoni mingħajr dewmien.

6. L-awtoritajiet kompetenti jew il-Kummissjoni jistgħu jirtiraw rikonoxximent meta l-awtorità kompetenti jew il-Kummissjoni tkun iddeterminat li organizzazzjoni ta' monitoraġġ ma għadhiex twettaq il-funzjonijiet stipulati fil-paragrafu 1 jew ir-rekwiżiti stipulati fil-paragrafu 2. L-awtorità kompetenti jew il-Kummissjoni tista’ tirtira biss rikonoxximent li tkun ħarġet hija stess. Qabel l-irtirar ta’ rikonoxximent, il-Kummissjoni għandha tgħarraf lill-Istati Membri konċernati. L-Istati Membri għandhom jgħarrfu lill-Kummissjoni bl-irtirar ta' rikonoxximent.

7. Sabiex tissupplimenta r-regoli proċedurali fir-rigward tar-rikonoxximent u l-irtirar tar-rikonoxximent tal-organizzazzjonijiet ta' monitoraġġ u, jekk l-esperjenza teħtieġ hekk, biex temendahom, il-Kummissjoni tista' tadotta l-atti delegati f'konformità mal-Artikolu 290 tat-TFUE. Fl-adozzjoni ta' dawn l-atti delegati, il-Kummissjoni għandha taġixxi f'konformità mad-dispożizzjonijiet rilevanti ta' dan ir-Regolament.

Għall-atti delegati msemmijin f'dan il-paragrafu għandhom japplikaw il-proċeduri stabbiliti fl-Artikoli 13, 14 u 15. Dawk l-atti għandhom jiġu adottati sa … (11).

8. Ir-regoli dettaljati li jikkonċernaw il-frekwenza u n-natura tal-kontrolli msemmija fil-paragrafu 4, meħtieġa biex tiġi żgurata l-implimentazzjoni uniformi ta’ dak il-paragrafu, għandhom jiġu adottati f'konformità mal-proċedura regolatorja msemmija fl-Artikolu 16(2). Dawk ir-regoli għandhom jiġu adottati sa … (11).

Artikolu 8

Lista ta' organizzazzjonijiet ta' monitoraġġ

Il-Kummissjoni għandha tippubblika l-lista tal-organizzazzjonijiet ta' monitoraġġ fil-Ġurnal Uffiċjali tal-Unjoni Ewropea, serje C, u għandha tagħmilha disponibbli fuq is-sit elettroniku tagħha. Il-lista għandha tiġi aġġornata regolarment.

Artikolu 9

Kontrolli fuq l-operaturi

1. L-awtoritajiet kompetenti għandhom iwettqu kontrolli biex jivverifikaw jekk l-operaturi humiex konformi mar-rekwiżiti stabbiliti fl-Artikoli 4 u 5.

2. L-operaturi għandhom joffru l-għajnuna kollha meħtieġa biex jiffaċilitaw it-twettiq tal-kontrolli msemmijin fil-paragrafu 1.

3. Meta, wara l-kontrolli msemmijin fil-paragrafu 1, jinstabu xi nuqqasijiet, l-awtoritajiet kompetenti jistgħu joħorġu notifika ta' azzjonijiet ta' rimedju li jridu jittieħdu mill-operatur. Kull nuqqas mill-operatur li jieħu tali azzjoni ta' rimedju jista' jagħti lok għal pieni f'konformità mal-Artikolu 17.

Artikolu 10

Rekords tal-kontrolli

1. L-awtoritajiet kompetenti għandhom iżommu rekords tal-kontrolli msemmijin fl-Artikolu 9(1), u jindikaw b'mod partikolari n-natura tagħhom u r-riżultati, kif ukoll ta' kwalunkwe notifika ta’ azzjonijiet ta' rimedju meħuda taħt l-Artikolu 9(3). Għandhom jinżammu rekords tal-kontrolli kollha għal mill-inqas 5 snin.

2. L-informazzjoni msemmija fil-paragrafu 1 għandha tkun disponibbli għal kwalunkwe applikant f'konformità mad-Direttiva 2003/4/KE.

Artikolu 11

Koperazzjoni

1. L-awtoritajiet kompetenti għandhom jikkoperaw ma' xulxin, mal-awtoritajiet amministrattivi ta' pajjiżi terzi u mal-Kummissjoni sabiex jiżguraw konformità ma' dan ir-Regolament.

2. L-awtoritajiet kompetenti għandhom jiskambjaw informazzjoni dwar nuqqasijiet serji li jinstabu permezz tal-kontrolli msemmijin fl-Artikoli 7(4) u 9(1) u dwar it-tipi ta' pieni imposti f'konformità mal-Artikolu 17 mal-awtoritajiet kompetenti ta' Stati Membri oħra u mal-Kummissjoni.

Artikolu 12

Emendi tal-Anness

Sabiex jittieħed kont tal-esperjenza miksuba fl-implimentazzjoni ta' dan ir-Regolament, b'mod partikolari dik identifikata fir-rappurtar imsemmi fl-Artikolu 18(3), u l-iżviluppi fir-rigward ta' karatteristiċi tekniċi, l-utenti finali u l-proċessi ta' produzzjoni tal-injam u l-prodotti tal-injam, il-Kummissjoni tista' tadotta atti delegati f'konformità mal-Artikolu 290 tat-TFUE billi temenda u tissupplimenta l-lista ta' injam jew prodotti tal-injam stabbiliti fl-Anness. Dawn l-atti m’għandhomx joħolqu piż sproporzjonat fuq l-operaturi. Fl-adozzjoni ta' dawn l-atti delegati, il-Kummissjoni għandha taġixxi f'konformità mad-dispożizzjonijiet rilevanti ta' dan ir-Regolament.

Għall-atti delegati msemmijin f'dan l-Artikolu għandhom japplikaw il-proċeduri stabbiliti fl-Artikoli 13, 14 u 15.

Artikolu 13

Eżerċizzju tad-delegazzjoni

1. Is-setgħat ta’ adozzjoni tal-atti delegati msemmija fl-Artikoli 5(3), 6(7) u 12 għandhom jingħataw lill-Kummissjoni għal perijodu ta’ seba' snin wara d-dħul fis-seħħ ta’ dan ir-Regolament. Il-Kummissjoni għandha tagħmel rapport dwar is-setgħat delegati mhux iktar tard minn minn tliet xhur qabel it-tmiem tal-perijodu ta’ tliet snin wara d-data ta' applikazzjoni ta' dan ir-Regolament. Id-delegazzjoni tas-setgħat għandha tiġġedded awtomatikament għal perijodi ta’ żmien identiċi, sakemm il-Parlament Ewropew jew il-Kunsill ma jirrevokahiex f'konformità mal-Artikolu 14.

2. Hekk kif tadotta att delegat, il-Kummissjoni għandha tinnotifikah simultanjament lill-Parlament Ewropew u lill-Kunsill.

3. Is-setgħat ta’ adozzjoni tal-atti delegati għandhom jingħataw lill-Kummissjoni taħt il-kondizzjonijiet stabbiliti fl-Artikoli 14 u 15.

Artikolu 14

Revoka tad-delegazzjoni

1. Id-delegazzjoni tas-setgħa msemmija fl-Artikoli 5(3), 7(7) u 12 tista' tiġi revokata mill-Parlament Ewropew jew mill-Kunsill.

2. L-istituzzjoni li tkun bdiet proċedura interna biex tiddeċiedi jekk għandhiex tirrevoka d-delegazzjoni tas-setgħa għandha tinforma lil-leġislatur l-ieħor u lill-Kummissjoni sa mhux aktar tard minn xahar qabel ma tittieħed id-deċiżjoni finali, fejn tiddikjara liema setgħat delegati jistgħu jkunu suġġetti għal revoka u r-raġunijiet għar-revoka.

3 Id-deċiżjoni ta' revoka għandha ttemm id-delegazzjoni tas-setgħat speċifikati f'dik id-deċiżjoni. Din għandha tieħu effett immedjatament jew f'data aktar tard speċifikata hemmhekk. Hija m'għandhiex taffettwa l-validità tal-atti delegati diġà fis-seħħ. Id-Deċiżjoni għandha tkun ippubblikata fil-Ġurnal Uffiċjali tal-Unjoni Ewropea.

Artikolu 15

Oġġezzjonijiet għal atti delegati

1. Il-Parlament Ewropew u l-Kunsill jistgħu joġġezzjonaw għall-att delegat fi żmien tliet xhur mid-data ta' notifika.

2. Jekk, meta jiskadi dak il-perijodu, la l-Parlament Ewropew u lanqas il-Kunsill ma jkunu oġġezzjonaw għall-att delegat, jew jekk, qabel dik id-data, kemm il-Parlament Ewropew kif ukoll il-Kunsill ikunu infurmaw lill-Kummissjoni li huma ddeċidew li ma jqajmux oġġezzjonijiet, l-att delegat għandu jidħol fis-seħħ fid-data ddikjarata fid-dispożizzjonijiet tiegħu.

3. Jekk il-Parlament Ewropew jew il-Kunsill joġġezzjonaw għall-att delegat adottat, l-att m'għandux jidħol fis-seħħ. L-istituzzjoni li toġġezzjona għandha tiddikjara r-raġunijiet tagħha għaliex oġġezzjonat għall-att delegat.

Artikolu 16

Kumitat

1. Il-Kummissjoni għandha tkun megħjuna mill-Kumitat għall-Infurzar tal-Liġi tal-Foresta, Governanza u Kummerċ (FLEGT) stabbilit taħt l-Artikolu 11 tar-Regolament (KE) Nru 2173/2005.

2. Fejn ssir referenza għal dan il-paragrafu, għandhom japplikaw l-Artikoli 5 u 7 tad-Deċiżjoni 1999/468/KE, b’kont meħud tad-dispożizzjonijiet tal-Artikolu 8 tagħha.

Artikolu 17

Pieni

L-Istati Membri għandhom jistabbilixxu r-regoli dwar il-pieni applikabbli għall-ksur tad-dispożizzjonijiet ta' dan ir-Regolament u għandhom jieħdu l-miżuri kollha meħtieġa biex jiżguraw li jiġu implimentati. Il-pieni previsti għandhom ikunu effettivi, proporzjonati u dissważivi. L-Istati Membri għandhom jinnotifikaw dawk id-dispożizzjonijiet lill-Kummissjoni u għandhom jinnotifikawha mingħajr dewmien bi kwalunkwe emenda sussegwenti li tolqothom.

Artikolu 18

Rappurtar

1. L-Istati Membri għandhom jippreżentaw lill-Kummissjoni, sat-30 ta' April ta' kull sentejn wara d-data ta' applikazzjoni ta' dan ir-Regolament, rapport dwar l-applikazzjoni ta' dan ir-Regolament matul is-sentejn ta' qabel.

2. Abbażi ta' dawn ir-rapporti l-Kummissjoni għandha tfassal rapport li jrid jiġi ppreżentat lill-Parlament Ewropew u lill-Kunsill kull sentejn.

3. Sa … (12), u kull sitt snin wara dan, il-Kummissjoni għandha tirrevedi, fuq il-bażi tar-rappurtar u l-esperjenza tal-applikazzjoni ta' dan ir-Regolament, il-funzjonament u l-effikaċja ta' dan ir-Regolament, b'mod partikolari fir-rigward tal-konsegwenzi amministrattivi għall-intrapriżi żgħar u ta' daqs medju u fir-rigward tal-kopertura tal-prodott. Ir-rapporti jistgħu jkunu akkumpanjati, jekk meħtieġ, minn proposti leġislattivi adegwati.

Artikolu 19

Dħul fis-seħħ u applikazzjoni

Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali tal-Unjoni Ewropea.

Huwa għandu japplika minn … (13). Madankollu, l-Artikoli 5(2), 6(1), 7(7) u 7(8) għandhom japplikaw mid-data tad-dħul fis-seħħ ta' dan ir-Rgolament.

Artikolu 20

Pubblikazzjoni

Dan ir-Regolament għandu jiġi ppubblikat fil-Ġurnal Uffiċjali tal-Unjoni Ewropea.

(1) ĠU C 318, 23.12.2009, p. 88.

(2) ĠU C,, p …

(3) Pożizzjoni tal-Parlament Ewropew tat-22 ta' April 2009 (għadha mhijiex ippubblikata fil-Ġurnal Uffiċjali) u Deċiżjoni tal-Kunsill ta' … (għadha mhijiex ippubblikata fil-Ġurnal Uffiċjali).

(4) ĠU L 347, 30.12.2005, p. 1

(5) ĠU L 61, 3.3.1997, p. 1.

(6) ĠU L 41, 14.2.2003, p. 26.

(7) ĠU L 184, 17.7.1999, p. 23.

(8) ĠU L 144, 4.6.1997, p. 19.

(9) 18-il xahar wara d-data tad-dħul fis-seħħ ta’ dan ir-Regolament.

(10) Sitt xhur wara d-dħul fis-seħħ ta' dan ir-Regolament.

(11) 18-il xahar wara d-data tad-dħul fis-seħħ ta’ dan ir-Regolament.

(12) 36+30 xahar wara d-data tad-dħul fis-seħħ ta' dan ir-Regolament.

(13) 30 xahar wara d-dħul fis-seħħ ta' dan ir-Regolament.

DIKJARAZZJONI TAR-RAĠUNIJIET TAL-KUNSILL

I. INTRODUZZJONI

1. Fis-17 ta' Ottubru 2008, il-Kummissjoni ppreżentat proposta għal Regolament tal-Parlament Ewropew u tal-Kunsill li jistabbilixxi l-obbligi ta' operaturi li jqiegħdu fis-suq injam u l-prodotti tal-injam. Il-proposta hija bbażata fuq l-Artikolu 192 (1) tat-Trattat dwar il-Funzjonament tal-Unjoni Ewropea (TFUE).

2. Il-Parlament Ewropew adotta l-pożizzjoni tiegħu fl-ewwel qari fit-22 ta' April 2009 (1). Il-Kumitat Ekonomiku u Soċjali ta l-opinjoni tiegħu fl-1 ta' Ottubru 2009 u l-Kumitat tar-Reġjuni indika li ma kellux l-intenzjoni li jagħti opinjoni.

3. Fl-1 ta' Marzu 2010, il-Kunsill adotta l-pożizzjoni tiegħu fl-ewwel qari f'konformità mal-Artikolu 294 TFUE.

II. OBJETTIVI

L-għan tar-Regolament huwa li jiġi minimizzat ir-riskju li jitqiegħed fis-suq intern injam maqtugħ illegalment. Huwa bbażat fuq il-prinċipju ta' diliġenza dovuta u jiffoka fuq l-ewwel darba li l-injam u l-prodotti tal-injam jitqiegħdu fis-suq intern. Il-Kunsill żamm l-ispirtu tal-approċċ sistematiku tal-Kummissjoni. Huwa għalhekk iffoka fuq l-elaborazzjoni tar-rekwiżiti legali għal imġiba proattiva min-naħa tal-operatur.

III. ANALIŻI TAL-POŻIZZJONI TAL-KUNSILL FL-EWWEL QARI

1. Osservazzjonijiet ġenerali

Fl-ewwel qari tiegħu fit-22 ta' April 2009, il-Parlament Ewropew (PE) adotta 75 emenda.

Il-pożizzjoni tal-Kunsill fl-ewwel qari tinkorpora numru ta’ emendi tal-Parlament Ewropew, parzjalment jew fl-ispirtu. Huwa notevoli fosthom il-fatt li għandha tingħata attenzjoni partikolari lill-impatt tar-Regolament fuq intrapriżi żgħar u ta' daqs medju (AM 22, 29, 47, 72), li l-kamp ta' applikazzjoni tar-Regolament m'għandux jeskludi l-injam u l-prodotti tal-injam li huma soġġetti għal kriterji obbligatorji ta' sostenibbiltà (AM 21, 32) u li l-Kummissjoni għandha tagħraf organizzazzjonijiet ta' monitoraġġ li għandhom l-intenzjoni li jwettqu attivitajiet f'iktar minn Stat Membru wieħed (AM 51-56).

Madankollu, emendi oħrajn m'humiex riflessi fil-pożizzjoni tal-Kunsill fl-ewwel qari minħabba li l-Kunsill ikkunsidra li kienu saru mhux meħtieġa fid-dawl ta' kif kien evolva t-test. Il-Kunsill introduċa numru ta' bidliet li rriżultaw mid-dħul fis-seħħ tat-Trattat ta' Lisbona fl-1 ta' Diċembru 2009, b'mod partikolari l-qafas legali li ser jinbena biex jissostitwixxi s-sistema ta' komitoloġija. Peress li l-pożizzjoni tal-PE wara l-ewwel qari ngħatat bejn wieħed u ieħor seba' xhur qabel id-dħul fis-seħħ tat-Trattat ta' Lisbona ma ttiħidx kont tal-emendi relatati mal-komitoloġija peress li ma kienux għadhom rilevanti.

Il-pożizzjoni tal-Kunsill fl-ewwel qari tinkludi wkoll numru ta' bidliet oħra minbarra dawk previsti fil-pożizzjoni tal-Parlament Ewropew fl-ewwel qari. It-taqsimijiet li ġejjin jiddeskrivu l-bidliet sostantivi. Barra min hekk, hemm bidliet ta’ abbozzar biex jiġi kkjarifikat it-test jew biex jiġi żgurat li r-Regolament huwa ġeneralment konsistenti.

2. Kummenti speċifiċi

Definizzjonijiet

Saru l-bidliet li ġejjin għall-proposta oriġinali:

— id-definizzjoni ta' “injam u prodotti tal-injam” kienet immodifikata biex tindika li prodotti riċiklati tal-injam - jiġifieri l-prodotti tal-injam jew il-komponenti ta' tali prodotti manifatturati mill-injam u mill-prodotti tal-injam li temmew iċ-ċiklu tal-użu tagħhom u li kieku kienu ser jintremew bħala skart - mhumiex ser ikunu koperti minn dik id-definizzjoni peress li tqies li jkun sproporzjonat li l-operaturi jkunu meħtieġa jaċċertaw informazzjoni rigward is-sors oriġinali tal-injam li jinsab fi prodotti riċiklati;

— l-eċċezzjoni proposta għall-injam jew prodotti tal-injam li huma soġġetti għall-kriterji obbligatorji ta' sostenibbiltà kienet imħassra (AM 21, 32);

— kien ikkjarifikat li l-prodotti tal-injam li jidderivaw minn injam jew minn prodotti tal-injam li diġa' tqiegħdu fis-suq ma għandhomx ikunu koperti mid-definizzjoni ta' “injam u prodotti tal-injam” (AM 34);

— il-Kunsill speċifika t-tifsira ta' “it-tqegħid fis-suq” billi żied li dan jinkludi t-tekniki kollha ta’ bejgħ. Żied ukoll li kienet koperta l-provvista permezz ta’ komunikazzjoni mill-bogħod;

— il-kunċett ta' reġjun sub-nazzjonali tal-ħsad żdied biex ikunu koperti każijiet fejn ikun hemm differenzi reġjonali f'pajjiż wieħed;

— id-definizzjoni ta' “pajjiż ta' ħsad” kienet estiża biex tinkludi mhux biss pajjiżi iżda wkoll territorji;

— id-definizzjonijiet ta' “ġestjoni tar-riskju” u “organizzazzjoni ta' monitoraġġ” tħassru għaliex kien kkunsidrat li dawn il-kunċetti kienu deskritti b'mod aktar komprensiv fl-Artikolu rispettiv.

Leġislazzjoni applikabbli

Id-definizzjoni ta' leġislazzjoni applikabbli hija waħda mill-kwistjonijiet ewlenin tal-abbozz tar-Regolament peress li l-operatur ikun obbligat li jkollu aċċess għal informazzjoni dwar il-konformità tal-injam u ta' prodotti tal-injam mal-leġislazzjoni applikabbli. Il-Kunsill għamel l-almu tiegħu biex joħloq il-bilanċ korrett bejn lista estiża ta' oqsma ta' leġislazzjoni u lista li enumerat l-oqsma rilevanti ta' leġislazzjoni f'termini ġenerali. Il-Kunsill wessa' d-definizzjoni ppreżentata fil-proposta tal-Kummissjoni biex tinkludi leġislazzjoni forestali, inkluża leġislazzjoni direttament ambjentali kif ukoll leġislazzjoni rigward il-kummerċ u dik doganali, safejn jikkoċerna s-settur tal-foresti. Il-Kunsill żied “id-drittijiet legali ta' “partijiet terzi” rigward l-użu u l-pussess...” li jistgħu jitqiesu bħala li qed iqarrbu lejn l-opinjoni tal-PE meta dan isemmi “il-pussess tal-proprjetà u d-drittijiet tal-popli indiġeni” (AM 38). Madankollu, il-Kunsill ikkunsidra l-emendi tal-PE rigward l-inklużjoni tal-leġislazzjoni dwar ix-xogħol u l-benesseri tal-komunità bħala problematika, mil-lat legali u dak prattiku.

Sistemi ta' diliġenza dovuta

Il-Kunsill ikkunsidra li kien importanti li l-elementi prinċipali fl-abbozz tar-Regolament kienu ċċarati. Għalhekk huwa elabora tliet elementi tas-sistema ta' diliġenza dovuta: aċċess għal ċerta informazzjoni, il-proċedura ta' valutazzjoni tar-riskju u l-proċedura ta' mitigazzjoni tar-riskju. Fl-AM 37 tiegħu l-PE ra wkoll il-ħtieġa li jistabbilixxi b'mod ċar iż-żewġ elementi tal-identifikazzjoni tar-riskju u l-minimizzazzjoni tar-riskju.

Għall-proċeduri ta' valutazzjoni tar-riskju l-Kunsill stabbilixxa erba' kriterji għall-valutazzjoni tar-riskju li jistgħu jkunu supplimentati f'konformità mal-Artikolu 290 tat-TFUE.

Fl-Artikolu 5(1)(b) u (c) tiegħu l-Kunsill għamel l-almu tiegħu biex jagħmel distinzjoni bejn il-proċeduri ta' valutazzjoni tar-riskju u dawk tal-mitigazzjoni tar-riskju, skont fatturi differenti bħall-kumplessità tal-prodott u l-oriġini tiegħu, mingħajr ma indika espliċitament sitwazzjonijiet li jeħtieġu attenzjoni speċjali, fil-forma ta' ħtiġiet aktar stretti jew iħfef (AM 47).

B'differenza mill-PE, il-Kunsill ma estendiex l-obbligu ta' diliġenza dovuta lil operaturi oħra minbarra dawk li jqiegħdu l-injam u l-prodotti tal-injam fis-suq intern għall-ewwel darba (AM 15, 17, 19, 20, 31, 33, 35, 41, 42, 43, 50). Tali estensjoni kienet ikkunsidrata ta' piż mhux dovut.

Il-Kunsill introduċa l-possibbiltà għall-operatur li jagħżel bejn tliet sistemi differenti ta' diliġenza dovuta: dik tagħhom stess, sistema ta' diliġenza dovuta pprovduta minn organizzazzjoni ta' monitoraġġ jew sistema pprovduta minn parti terza.

Kamp ta' applikazzjoni

Bħall-PE, il-Kunsill ħassar ukoll l-eżenzjoni proposta għall-injam soġġett għal kriterji obbligatorji ta' sostenibbiltà fil-proposta tal-Kummissjoni (AM 21, 32).

Anness

Il-Kunsill irranġa mill-ġdid il-prodotti tal-injam fl-Anness f'konformità man-numerazzjoni tal-kodiċi CN u żied xi kategoriji ta' prodotti. Huwa qies li f'dan l-istadju l-piż fuq l-operaturi jkun wisq jekk jiżdiedu kategoriji oħra (AM 74, 75).

Organizzazzjonijiet ta' monitoraġġ

Il-Kunsill qabel mal-fehma tal-PE li kien importanti li jkun hemm standards armonizzati fl-UE kollha u ssuġġerixxa li l-Kummissjoni għandha tirrikonoxxi wkoll l-organizzazzjonijiet ta' monitoraġġ. Il-Kunsill għamel distinzjoni bejn organizzazzjonijiet ta' monitoraġġ li għandhom l-intenzjoni li jwettqu attivitajiet fi Stat Membru wieħed jew f'diversi Stati Membri. Huwa qabel li l-Kummissjoni għandha tirrikonoxxi dawk l-organizzazzjonijiet li qed iwettqu l-attivitajiet tagħhom f'diversi Stati Membri (AM 51, 53, 54, 55, 56) cf. (Artikolu 7(3)). Madankollu kien meqjus aktar prattiku li awtorità kompetenti ta' Stat Membru tkun responsabbli biex tirrikonoxxi l-organizzazzjonijiet ta' monitoraġġ li jkunu qed iwettqu l-attivitajiet tagħhom f'dak l-Istat Membru biss. Bħall-PE, il-Kunsill qies li kien importanti li l-organizzazzjoni ta' monitoraġġ għandha twettaq il-funzjonijiet tagħha b'mod li tevita kwalunkwe kunflitt ta' interess (AM 51) (cf. Article 7(2)(c)). Ma kienx meqjus meħtieġ li ssir distinzjoni bejn jekk l-organizzazzjoni ta' monitoraġġ tkunx entità pubblika jew waħda privata (AM 51, 52).

Pieni

Il-Kunsill ikkunsidra ż-żieda ta' lista ta' pieni (AM 69) iżda wara diskussjoni estensiva ddeċieda li jżomm il-lingwa tal-proposta tal-Kummissjoni li hija l-lingwa maqbula għal-leġislazzjoni tal-UE. Ħafna Stati Membri kienu tal-opinjoni li l-livell u l-kontenut tal-pieni kienu fl-isfera ta' kompetenza tal-Istati Membri. Barra minn hekk l-istabbiliment ta' lista ta' pieni qajjem xi kwistjonijiet prattiċi bħall-kompjutezza tal-lista u d-diffikultajiet għall-identifikazzjoni tal-ksur kollu possibbli f'dan l-istadju.

Projbizzjoni

Il-Kunsill żamm l-ispirtu tal-proposta tal-Kummissjoni għal approċċ sistematiku. L-operaturi għandhom jeżerċitaw id-diliġenza meħtieġa biex inaqqsu kemm jista' jkun ir-riskju li jitqiegħdu fis-suq injam jew prodotti tal-injam maħsudin b'mod illegali. Il-Kunsill ma' jaqbilx mal-opinjoni tal-PE li għandha tiġi introdotta projbizzjoni biex tiġi żgurata l-legalità (AM 17, 19, 31, 42 (rigward l-Artikolu 3(1)), 43, 50, 71). Tali estensjoni tal-kamp ta' applikazzjoni ma tqisitx konformi mal-ispirtu tal-proposta u għalhekk mhix aċċettabbli.

Applikazzjoni

Il-Kunsill ikkunsidra li ma jkunx realistiku jekk r-Regolament ikun applikabbli biss sena wara d-dħul fis-seħħ tiegħu, ukoll huwa kemm huwa mixtieq dan (AM 73). Għalhekk, u sabiex l-operaturi jkollhom biżżejjed żmien biex jaġġustaw għas-sitwazzjoni l-ġdida u biex il-miżuri ta' implimentazzjoni jkunu adottati kien issuġġerit li r-Regolament għandu jibda japplika 30 xahar wara d-dħul fis-seħħ tiegħu.

Sitwazzjoni ta' intrapriżi żgħar u ta' daqs medju/operaturi

Bħall-PE, il-Kunsill ħa kont tas-sitwazzjoni speċjali tal-intrapriżi żgħar u ta' daqs medju u l-operaturi (AM 22, 29, 47, 72). Pereżempju, huwa introduċa l-kunċett ta' riskju negliġibbli fl-Artikolu 5(1)(c). Huwa stabbilit fl-Artikolu 12 li l-atti delegati li ser jemendaw u jissupplimentaw il-lista ta' injam u prodotti tal-injam li jinsabu fl-Anness ma għandhomx joħolqu piż sproporzjonat għall-operaturi. Fl-Artikolu 18 dwar ir-rapportar, il-Kunsill żied li r-reviżjoni għandha b'mod partikolari tieħu kont tal-konsegwenzi amministrattivi għal intrapriżi żgħar u ta' daqs medju.

Premessi u referenzi għal kwistjonijiet ambjentali (ġestjoni sostenibbli tal-foresti)

Il-PE żied numru konsiderevoli ta' premessi biex jieħu kont tal-ambjent forestali, il-bijodiversità, l-ekosistemi tal-foresti u l-ġestjoni sostenibbli tal-foresti (AM 2-8, 10, 11, 14). Il-Kunsill jikkunsidra li peress li s-sistema ta' diliġenza dovuta u l-imġiba tal-operaturi biex jimminimizzaw ir-riskju li jqiegħdu fis-suq intern injam maqtugħ illegalment u prodotti tiegħu jinsabu fil-qofol tar-Regolament, tali referenzi huma superfluwi, huma kemm huma mixtieqa l-objettivi. Barra minn hekk, il-premessi jservu biex jiġġustifikaw id-dispożizzjonijiet tar-Regolament waqt li ma hemm l-ebda dispożizzjonijiet operattivi li magħhom jistgħu jkunu marbuta tali premessi.

Reviżjoni

Il-Kunsill qabel mal-PE li huwa meħtieġ li l-Kummissjoni twettaq reviżjoni tar-Regolament u li din ir-reviżjoni għandha, b'mod partikolari, tindirizza l-konsegwenzi amministrattivi għal intrapriżi żgħar u ta' daqs medju (AM 72).

3. Tibdil ieħor magħmul mill-Kunsill

Status tal-prodotti tal-injam koperti mill-FLEGT u s-CITES

Id-dispożizzjoni dwar l-injam u l-prodotti tal-injam koperta mill-FLEGT u s-CITES kienet imniżżla f'Artikolu separat peress li r-Regolament iqis il-liċenzji tal-FLEGT u ċ-ċertifikati tas-CITES bħala prova biżżejjed ta' tqegħid fis-suq legali.

Kooperazzjoni bejn l-awtoritajiet kompetenti

Il-Kunsill kien tal-opinjoni li nuqqasijiet serji biss kellhom ikunu soġġetti għal skambju ta' informazzjoni fl-Artikolu 11. Il-Kunsill speċifika wkoll li t-tipi ta' pieni imposti għandhom ikunu koperti mill-iskambju ta' informazzjoni.

Suġġett

Sabiex jiġi ċċarat l-għan tal-obbligi stabbiliti fir-Regolament il-Kunsill żied li l-għan huwa li jiġi minimizzat ir-riskju li jitqiegħdu fis-suq injam jew prodotti tal-injam illegali li ġejjin minn tali injam.

Bidliet skont it-Trattat ta' Lisbona

Peress li l-Kunsill jikkunsidra li s-setgħat għandhom ikunu ddelegati lill-Kummissjoni skont l-Artikolu 290 tat-Trattat dwar il-Funzjonament tal-Unjoni Ewropea, huwa żied tliet Artikoli ġodda meħtieġa għal tali atti delegati fl-Artikoli 5(3) u 7(7) u 12, kif ukoll premessa ġdida. B'mod simili, il-Kunsill adatta d-dispożizzjonijiet għall-adozzjoni ta' miżuri ta' implimentazzjoni skont l-Artikolu 291 TFUE.

IV. KONKLUŻJONI

Il-Kunsill jemmen li l-pożizzjoni tiegħu fl-ewwel qari hija konformi mal-objettivi fundamentali tal-proposta tal-Kummissjoni. Hija tirrappreżenta pakkett bilanċjat ta' miżuri li jikkontribwixxu għas-segwitu tal-objettivi tal-ġlieda kontra l-qtugħ illegali tal-injam.

Il-Kunsill jistenna b'interess diskussjoni kostruttiva mal-Parlament Ewropew bil-ħsieb li jinkiseb ftehim vijabbli dwar dan ir-Regolament.

(1) 8881/09